**24.§**

**Par Ogres novada sociālā dienesta amatu un amatalgu likmju sarakstu**

### Iepazīstoties ar Ogres novada sociālā dienesta vadītājas sagatavoto rakstveida paskaidrojumu par grozījumu Ogres novada sociālā dienesta amatu un amatalgu likmju sarakstā nepieciešamību, noklausoties Ogres novada sociālā dienesta vadītājas Sarmītes Ozoliņas informāciju, pamatojoties uz 17.12.2014. Grozījumiem Valsts un pašvaldību institūciju amatpersonu un darbinieku atlīdzības likumā, kas stājās spēkā 2015. gada 1. janvārī, Ministru kabineta 06.01.2015. noteikumiem Nr.1 „Grozījumi Ministru kabineta 2013. gada 29. janvāra noteikumos Nr.66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" un likuma „Par pašvaldībām” 21. panta pirmās daļas 13. punktu,

**balsojot: PAR –** 17 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, D.Širovs, I.Tamane, I.Vecziediņa),

**PRET** – nav, **ATTURAS** – nav, Ogres novada dome **NOLEMJ:**

1. **Ar 22.01.2015. apstiprināt** Ogres novada sociālā dienesta amatu un amatalgu likmju sarakstu jaunā redakcijā ([pielikumā uz 3 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2015/22_janvaris/piel/piel_par_24.docx)).
2. Ar 22.01.2015. atzīt par spēku zaudējušu Ogres novada sociālā dienesta amatu un amatalgu likmju sarakstu, kas apstiprināts ar Ogres novada domes 19.12.2013. sēdes lēmumu (protokols Nr.19; 35.§).
3. **Kontroli** par lēmuma izpildi uzdot pašvaldības izpilddirektoram.

(Sēdes vadītāja,

domes priekšsēdētāja A.Manguļa paraksts)

*Lēmums stājas spēkā ar 23.01.2015.*